open-index/open-wikipedia-markdown huggingface dataset:
Григор Џинџифилов

**Григор Џинџифилов** или **Џинџифилев** — македонски револуционер, учесник во македонското револуционерно движење, воденски војвода на Македонската револуционерна организација и МОО.

## Животопис
[мини|Четата на Џинџифилов со четите на [Георги Мончев, Гоце Междуречки, Ѓакон Евстатиј, Стамен Темелков и Христо Цветков|лево]]
Џинџифилов е роден во 1877 г. во градот Воден, тогаш во Отоманското Царство, денешна Грција. Завршил ІІІ клас во Воден. Стапил во ВМОРО и станал комита во четата на Димитар Занешев, а подоцна двајцата биле заменици војводи на Лука Иванов.

За време на Првата балканска војна во 1912 година, тој бил доброволец во МОО и бил војвода на чета со 12 луѓе, а подоцна на воденската чета. Навлегол во Македонија со четата на Евстатиј Шкорнов и воделе борба на врвот Чавките. Ги ослободиле селата Зборско (14 октомври), Кронцелево (18 октомври), Почеп (24 октомври) и други, а до 28 октомври го ослободиле цело Мегленско.

По крајот на војните, Џинџифилов бил гонет од новите грчки власти, но успеал да избега. Подоцна служел во XIV воденска дружина. По Првата светска војна се преселил во Бугарија. По обновувањето на ВМРО бил војвода на чета во Гевгелиско. Во 1924 г. учествувал како делегат на Солунскиот окружен конгрес на ВМРО и бил избран за член на окружното раководство. Живеел во Несебар заедно со братучед му Димитар Занешев, каде и починал од туберкулоза.

## Наводи

Категорија:Македонски револуционери
Категорија:Дејци на ВМОРО
Категорија:Дејци на ВМРО
Категорија:Македонски преселници во Несебар
Категорија:Починати од туберкулоза
Велика Хоча

**Велика Хоча** (*Голема Оча*, ) е населено место во општината Ораховац, Ѓаковичкиот Округ, Косово. Според пописот од 2024 година имало 508 жители. Селото е претежно српско (торлачко).
 

Во Велика Хоча се наоѓаат манастир на Свети Јован Крститељ, црквите на Свети Никола, Свети Стефан, Света Недеља. Во селото има и три црквите од новото време, а сочувано е уште пет цркви.

мини|250|центар|Манастир Свети Јован Крститељ во Велика Хоча

## Поврзано
* Бела вила
* Ораховац
* Ѓаковица (округ)
* Косовски Срби

## Наводи

Категорија:Ораховац
Категорија:Населени места во Косово
Категорија:Српски населби во Косово
Болни лаги

**Болни лаги** (тур: Büyük Yalan) е турска телевизиска серија, која се снимаше во период од 2004 до 2006 година. Главните улоги ги играат Халил Ергун, Хулија Дарџан, Емрах и Синем Озгуфан.

Серијата во Македонија се емитуваше на Канал 5 Телевизија. Натсихронизација вршеле нашите познати глумци Анастас Тановски, Билјана Драгичевиќ-Пројковска, Владо Јовановски, Горан Илиќ, Горан Јовановски, Елена Трајковска, Емилија Мицевска, Изабела Новотни, Илија Илиоски, Марина Поп Панкова, Мелита Софрониоска, Миа Кантарџиева, Нино Леви, Сабина Ајрула-Тозија, Сашко Коцев, Кирил Псалтиров и Кица Ивковска-Вељановска.

## Улоги

## Надворешни врски
* 

Категорија:Турски телевизиски серии
Животот е убав

**Животот е убав** (тур: Hayat Sevince Güzel) е турска телевизиска серија, која се снимаше во 2016 година. Главните улоги ги играат: Јусуф Чим, Ѓулсим Али, Мехмет Озгур, Тојган Аваноглу и Али Ипин.

Серијата во Македонија се емитуваше на Сител Телевизија. Натсихронизација вршеле нашите познати глумци: Елизабета Клинчаревска Младеновска, Тони Денковски, Димитар Христовски, Зорица Панчиќ, Ѓокица Лукаревски, Душица Стојановска, Гоце Тодоровски, Дарко Велиќ и Златко Митрески.

## Улоги

## Надворешни врски
* 

Категорија:Турски телевизиски серии
Убавата селанка

**Убавата селанка** (тур: Güzel Köylü) е турска телевизиска серија, која се снимаше во период од 2014 до 2015 година. Главните улоги ги играат: Берк Чанкат, Гизем Караџа, Мехмет Али Нароглу, Зерин Сумер, Ахмет Мумтаз Тајлан и Али Ипин.

Серијата во Македонија се емитуваше на Сител Телевизија. Натсихронизација вршеле нашите познати глумци: Александар Велјановски, Сашка Димитровска, Ванчо Петрушевски, Зорица Панчиќ, Гоце Тодоровски, Бедија Беговска, Ѓокица Лукаревски, Душица Стојановска, Елизабета Клинчаревска Младеновска, Дарко Велиќ, Тони Денковски, Љупчо Ангеловски, Стефанија Начевска и Викторија Анѓушева.

## Улоги

## Надворешни врски
* 

Категорија:Турски телевизиски серии
Братиловце

**Братиловце** () е населено место во општината Косовска Каменица, Гниланскиот Округ, Косово. Според пописот од 2024 година имало 10 жители. Селото е српско (торлачко).

## Поврзано
* Косовска Каменица
* Гнилане (округ)
* Косовски Срби

## Наводи

Категорија:Косовска Каменица
Категорија:Населени места во Косово
Категорија:Српски населби во Косово
Чирпан

**Чирпан** — град во Јужна Бугарија, административен центар на истоименета општина во Старозагорската Област. Има население од околу 14.991 жители (2022).

## Географија
Чирпан е расположен во јужното подножје на Чирпанските Возвишенија (651 м). Се наоѓа на 39 км југозападно од Стара Загора и околу 50 км од Пловдив. Располага со железничка станица на линијата Софија – Бургас. Покрај градот минуваат АМ Тракија, со која има изградена удобна врска и АМ Марица. Климата во реонот е преодно-континентална со слабо изразено средоземноморско влијание.

## Историја
Современиот град е основан околу XV век како наследник на античката римска населба Шерампол. Во 344 година, Свети Атанасиј наводно го основал првиот христијански манастир во Европа во близина на денешен Чирпан. Под турско владеење, градот бил познат по нејзиното земјоделство и занаетчии. Градот страдал од земјотресот на 18 април 1928 година. Чирпан е родниот град на Пејо Јаворов.

## Наводи

## Надворешни врски
*Мрежно место на Општина Чирпан

Категорија:Градови во Бугарија
Категорија:Населени места во областа Стара Загора
Азиз

**Азиз** (тур: Aziz) е турска телевизиска серија, која се снимаше во период од 2021 до 2022 година. Главните улоги ги играат: Мурат Јилдирим, Дамла Сонмез, Симај Барлас, Ахмет Мумтаз Тајлан и Мерал Четинкаја. Серијата во  Македонија се емитуваше на Сител Телевизија.

## Улоги

## Надворешни врски
* 

Категорија:Турски телевизиски серии
Кузмин (Косово)

**Кузмин** () е населено место во општината Косово Поле, Приштинскиот Округ, Косово. Според пописот од 2024 година имало 457 жители. Словенското население во селото зборува торлачки и се смета за српско.

## Поврзано
* Косово Поле
* Приштина (округ)
* Косовски Срби

## Наводи

Категорија:Населени места во Косово
Категорија:Српски населби во Косово
Парабола за двата сина

[мини|Исус и [Јован Крстител (15 век).]]
**Парабола за двата сина** — една од познатите Исусови параболи, запишана во новозаветното Евангелие според Матеј (21:28–32).

Параболата раскажува за два сина, од кои едниот му е непослушен на татко му на зборови, но послушен на дела, додека другиот е послушен на зборови, но непослушен на дела.

Во оваа парабола, Исус зборува за „верниците“ кои не го прифаќаат повикот на Јован Крстител за покајание, за разлика од даночниците и проститутките кои го прифаќаат.

## Парабола

## Толкувања
Во оваа алегориска парабола, Исус зборува за оние „верници“ кои мислеле дека се без грев и не ја прифатиле пораката за покајание на Јован Крстител. „Неверниците“, даночниците и проститутките, го прифатиле повикот и се покајале. Поуката од приказната е дека самоправедните религиозни луѓе се покажале полоши од грешниците.

Исус на друго место во Евангелието според Матеј вели: „Не секој што ми вели: „Господи, Господи“, ќе влезе во царството небесно, туку само оној што ја исполнува волјата на мојот Отец, кој е на небесата.“

Параболота за фарисејот и цариникот има слична тема.

## Наводи

Категорија:Исусови параболи
Категорија:Евангелие според Матеј
Атанас Ников

**Атанас Георгиев Ников** — македонски револуционер и книжар, учесник во македонското револуционерно движење, член и војвода на Македонската револуционерна организација.

## Животопис
лево|мини|Ников во својата младост
мини|250x250пкс|Споменикот „Паднати за слободата на Македонија“ во Ќустендил со името на Атанас Ников (деветнаесетти во третата колона).
Ников е роден во 1858 г. во селото Горно Броди, Серско, тогаш во Отоманското Царство, денешна Грција.  Потекнувал од многудетното семејство. Неговиот татко бил рудар. Учел во месното егзархиско училиште, кај учителите Георги Зимбилев и Никола Падарев. Во 1880 г. работел во магацин за железо на свој роднина во Сер, каде бил чирак шест години. Во 1886 г. отворил сопствен дуќан-бакалница. Во 1888 година, дуќанот станал првата книжарница во Сер. Книжарницата била важно средиште на Серчани.

Во 1894 г. Ников стапил во ВМОРО, каде бил постојан член на Серскиот окружен комитет. Во 1902 г. неговата револуционерна дејност била откриена од турските власти, по што тој емигрирал во Бугарија. За време на Илинденското востание, Ников бил касиер на Задграничното претставништво. По својата амнестија од 1904 г. тој се вратил во Сер и продолжил со работа во книжарницата. 

Во 1906 г. преживеал два атентати. Во третиот атентат, кој бил извршен во Сер на 17 октомври**** 1906 година бил убиен. Со него загинал и негов роднина Христо Ников. Убиецот бил гркоманот Атанас Хаџи Пантазиев. Сопругата на Атанас ја продолжил неговата дејност, поради што добивала закани од гркоманското население на градот.

## Наводи

#### Забелешки


Категорија:Македонски револуционери
Категорија:Дејци на ВМОРО
Категорија:Борци против грчката вооружена пропаганда во Македонија
Црква „Св. Ѓорѓи“ - Владиловци

**Свети Ѓорѓи** — главна манастирска црква на Јасеновскиот манастир во селото Владиловци, Македонија.

## Местоположба

Црквата се наоѓа во близина на врвот Јасенова Глава и до нејзе води земјен пат, кој започнува на половина пат од асфалтниот пат помеѓу Јасеново и Владиловци.

## Историја

За црквата нема податоци кога била изградена.

## Галерија


Податотека:Црква „Св. Ѓорѓи“ - Владиловци 17.jpg|Слика на Свети Ѓорѓи на црквата
Податотека:Црква „Св. Ѓорѓи“ - Владиловци 18.jpg|Макета на црква
Податотека:Црква „Св. Ѓорѓи“ - Владиловци 2.jpg|Северната страна
Податотека:Црква „Св. Ѓорѓи“ - Владиловци 21.jpg|Поглед на црквата
Податотека:Црква „Св. Ѓорѓи“ - Владиловци 3.jpg|Апсидата
Податотека:Црква „Св. Ѓорѓи“ - Владиловци 4.jpg|Западната страна
Податотека:Црква „Св. Ѓорѓи“ - Владиловци 5.jpg|Главниот влез
Податотека:Црква „Св. Ѓорѓи“ - Владиловци 6.jpg|Слика на Свети Ѓорѓи на црквата
Податотека:Црква „Св. Ѓорѓи“ - Владиловци 7.jpg|Камбанаријата
Податотека:Црква „Св. Ѓорѓи“ - Владиловци.jpg|Поглед на црквата


## Поврзано
* Велешко архијерејско намесништво
* Изворска парохија
* Владиловци

## Надворешни врски

Владиловци
Категорија:Јасеновски манастир
Јасеновски манастир

**Јасеновски манастир** — манастир во велешкото село Владиловци, сместен над селото. Името доаѓа од месноста во која се наоѓа, како и поради постоењето на некогашното село Јасеново.

## Местоположба

Манастирот се наоѓа под врвот Јасенова Глава и до него води земјен пат, кој се двои од локалниот асфалтен пат помеѓу селата Јасеново и Владиловци.

## Историја

За манастирот нема податоци кога е изграден.

## Градби во манастирот

Манастирскиот комплекс е составен од: манастирската црква, параклис, трпезарија, како и други помошни објекти.

### Црква „Св. Ѓорѓи“

Главната манастирска црква е посветена на Свети Ѓорѓи, по која е и наречен целиот манастир. Зад црквата се наоѓа и мал истоимен параклис.

## Галерија


Податотека:Црква „Св. Ѓорѓи“ - Владиловци 10.jpg|Параклисот
Податотека:Црква „Св. Ѓорѓи“ - Владиловци 11.jpg|Чешмата
Податотека:Црква „Св. Ѓорѓи“ - Владиловци 12.jpg|Параклисот
Податотека:Црква „Св. Ѓорѓи“ - Владиловци 13.jpg|Печка
Податотека:Црква „Св. Ѓорѓи“ - Владиловци 14.jpg|Помошни објекти
Податотека:Црква „Св. Ѓорѓи“ - Владиловци 15.jpg|Помошни објекти
Податотека:Црква „Св. Ѓорѓи“ - Владиловци 16.jpg|Помошни објекти
Податотека:Црква „Св. Ѓорѓи“ - Владиловци 19.jpg|Трпезаријата
Податотека:Црква „Св. Ѓорѓи“ - Владиловци 22.jpg|Помошни објекти
Податотека:Црква „Св. Ѓорѓи“ - Владиловци 8.jpg|Влезот во параклисот
Податотека:Црква „Св. Ѓорѓи“ - Владиловци 9.jpg|Слика од Свети Ѓорѓи на параклисот


## Надворешни врски


Категорија:Владиловци
Категорија:Јасеново
Категорија:Манастири во Македонија
Категорија:Манастири на МПЦ
Категорија:Манастири во Повардарската епархија
ЈЗУ Специјална болница за белодробни заболувања и туберкулоза „Јасеново“

**ЈЗУ Специјална болница за белодробни заболувања и туберкулоза „Јасеново“** (позната и како: **Специјална болница „Јасеново“** или само **Болница „Јасеново“**) ― здравствена установа сместена на падините на планината Бабуна, во близина на некогашното село Јасеново.

## Историја

Болницата е основана во 1948 година, откако за само три месеци (март-јуни) била изградена од германски заробеници и првично била наменета за лекување на ранетите борци на Демократската армија на Грција (Македонци и Грци) во текот на Граѓанската војна во Грција.

Во првите три години од основањето (до 1951 година), болницата работела како хируршка, а подоцна започнала да работи како специјална болница за туберкулоза и тогаш имала и над 350 пациенти од цела Македонија и дел од Србија.

Во 1954 година била преименувана во Специјална болница за туберкулоза, а во 1984 година во Специјална болница за белодробни заболувања и туберкулоза, со што ѝ се проширува дејноста.

Во периодот 2012-2014 била реновирана со 130 милиони денари.

## Особености

Болницата поседува 76 легла во три павилјони, како и две посебни соби за пациенти со туберкулоза.

Во болницата функционира менза.

### Кадар

Во 2019 година, болницата имала пет доктори специјалисти и дваесетина вработени како медицински сестри, болничари и технички кадар.

## Галерија


Податотека:Патоказ за болницата Јасеново.jpg|Патокази до специјалната болница „Јасеново“


## Наводи

## Надворешни врски

Категорија:Болници во Македонија
Категорија:Здравство во Велес
Соборна црква „Св. Јован Богослов“ - Никозија

**Соборна црква „Св. Јован Богослов“** ( Αγίου Ιωάννη) — главна црква на Кипарската православна црква. Се наоѓа во Никозија, главниот град на Кипар.

Црквата била изградена во четиринаесеттиот век на местото на бенедиктинската опатија на Свети Јован Богослов, која била основана од династијата Лизињани. Првите споменувања за црквата се појавуваат во историски извори почнувајќи од единаесеттиот век. Поради честите мамелучки инвазии, бенедиктинците го напуштиле островот во 1426 година, а манастирот бил предаден на православните. Сепак, манастирот ја задржал својата посветеност на Свети Јован Богослов.

Архиепископот Никифор ја обновил црквата во седумнаесеттиот век. За реконструкцијата користел дел од преостанатите темели. Мермерна плоча била поставена над западниот влез во црквата. Плочата има датум, 30 април 1662 година, што укажува кога започнала обновата на црквата. Иако точниот датум на завршување на реконструкцијата е нејасен, се претпоставува дека била завршена помеѓу 1662 и 1674 година. По обновата, црквата станала резиденција на кипарскиот архиепископ во 1720 година и во неа се одржуваат устоличувањата на кипарските архиепископи.

## Наводи

Категорија:Врамена карта без назнака за OSM-однос на Википодатоците
Категорија:Цркви во Кипар
Категорија:Православни цркви во Кипар
Категорија:Соборни цркви во Кипар
Енканто: Нашиот волшебен свет

***Енканто: Нашиот волшебен свет*** ( — „волшебност“) — американски компјутерски-анимиран музички фантастичен филм од 2021 г., снимен од студијата Walt Disney Pictures и Walt Disney Animation Studios. Ова е 60-тиот анимиран филм на студиото Disney, режиран од Бајрон Хауард и Џаред Буш, заедно со сценаристката Чариз Кастро Смит. Продуценти на филмот се Кларк Спенсер и Ивет Мерино, додека автор на песните и соавтор на приказната е Лин-Мануел Миранда. Во озвучувањето на филмот учествувале Стефани Беатрис, Џон Легвизамо, Марија Сесилија Ботеро, Дајан Гереро, Џесика Дероу, Енџи Сепеда и Вилмер Валдерама.

По неговото објавување, *Енканто: Нашиот волшебен свет* добил признание од критичарите за разработката на ликовите, музиката, анимацијата, гласовната глума, емоционалната длабочина и културната автентичност. Критичарите се согласиле дека волшебниот реализам и меѓугенерациските проблеми го сочинуваат срцето на филмот. Во разни објави, анимираниот филм бил наречен „културен феномен“. Во 2022 г., на 94. церемонија на доделување на наградите „Оскар“, филмот ја добил наградата во категоријата „Најдобар анимиран филм“.

Премиерата на филмот во САД била на 24 ноември 2021 г., а во Македонија на 25 ноември истата година.

## Содржина
Анимирана приказна за необичното семејство Мадригал, кое живее скриено во една волшебна куќа во планините на Колумбија, на прекрасно и шармантно место наречено Енканто. Волшепството на Енканто го благословило секое дете во семејството со единствен дар, од суперсила до моќ за исцелување, секое дете освен едно — Мирабел. Но кога открива дека волшепството што го опкружува Енканто е во опасност, Мирабел сфаќа дека таа, единствената „нормална“ Мадригал, би можела да биде последната надеж на своето извонредно семејство.

Мирабел е симпатична, смешна, малку несмасна петнаесетгодишна девојка што носи очила и не се одвојува од својата хармоника. Таа е единствената во семејството чие секојдневие не е обоено со волшепство, бидејќи, како што велат нејзините пријатели и семејството — можеби дарот малку ја избегнува.

## Озвучување

|-
|Стефани Беатрис
|Мирабел
|-
|Марија Сесилија Ботеро (говор)
Олга Мередис (пеење)
|Абуела Алма
|-
|Џон Легвизамо
|Бруно
|-
|Мауро Кастиљо
|Феликс
|-
|Џесика Дероу
|Лујза
|-
|Енџи Сепеда
|Џулиета
|-
|Каролина Гаитан
|Пепа
|}

## Наводи

## Надворешни врски

* 
* 

Категорија:Американски филмови
Категорија:Филмови на англиски јазик
Категорија:Филмови од 2021 година
Категорија:Американски 3D-филмови
Категорија:Американски фантастични филмови
Категорија:Американски музички филмови
Категорија:Американски комедии
Отворен товарен вагон

мини|Отворен товарен вагон од типот Ел (El), сличен на UIC-конструктивниот тип 1, како вагон за згура на вагон-носач.
**Отворен товарен вагон** — железнички товарен вагон што е затворен од сите страни, но нема покрив, а во зависност од конструкцијата може да има странични врати. Отворените товарни вагони претставуваат голема група товарни вагони наменети за пренос на стоки што не се осетливи на временски услови, најчесто како парчиња товар или насипен товар.

## Унифицирани товарни вагони на Меѓународниот железнички сојуз (UIC)
Во 1950-тите години, Меѓународниот железнички сојуз (UIC) развил стандардизирани отворени товарни вагони. Изработените нацрти биле расправани на редовни состаноци до нивното одобрување. Овој развој довел до унификација на главните размери на идните унифицирани отворени товарни вагони. Резултатите биле запишани во последователните UIC-упатства, кои членките на UIC можеле да ги применуваат задолжително или доброволно.

Насоките за изградба на отворени товарни вагони можат да се најдат во следните упатства:

* UIC 571-1 — Унифицирани товарни вагони — Товарни вагони од стандарден тип со две оски
* UIC 571-2 — Унифицирани товарни вагони — Товарни вагони со талиги од стандарден тип
* UIC 571-3 — Унифицирани товарни вагони — Товарни вагони од посебен тип

Од крајот на 1977 г., товарните вагони (платформи) што делумно ги исполнуваат овие упатства се означуваат со натпис „UIC“. Оние пак што целосно одговараат на упатствата и се соодветно UIC-стандардни вагони, го добиваат натписот „UIS St“.

## Наводи

## Надворешни врски

* Class Ua side-tippers in the Czech archives at parostroj.net
* DB goods wagon catalogue
* Flexiwaggon 

Категорија:Железнички сообраќај
__СОСОДРЖИНА__
__ИНДЕКС__
Платформа (вагон)

мини|273x273пкс|Платформа со поставена опрема за превоз на метални производи.
**Платформа** — товарен вагон од отворен тип, наменет за превоз на долги, парчести товари, контејнери и опрема што не бараат заштита од атмосферски влијанија.

## Видови платформи
Платформите се поделуваат на универзални (за превоз на разновидни товари со широка номенклатура) и специјализирани (за превоз на одреден вид товар).

*Универзалните* платформи имаат моќна челична заварена рамка со дрвен или дрвено-метален под и метални преклопни странични и челни страници (плочи). Подната покривка на платформата е зајакната со дополнителни греди на рамката. Челните страници во отворена положба служат како преодни мостови за самостојно товарење на возила со тркала. На платформата е дозволен превоз како на рамномерно распоредени, така и на концентрирани товари во средишниот дел (45 тона на платформа долга 3 м, и 60 тона на платформа долга 4,3 м).

*Специјализираните* платформи немаат страници, а некои немаат ниту подна покривка. Тие се опремени со приспособувања за лесно прицврстување на товарот при превоз и за олеснување на операциите на товарење и растоварување. Во специјализирани спаѓаат платформите за превоз на тешки контејнери, дрвени материјали и патнички автомобили (на две нивоа).

Размери на подот за стандардна платформа: 2870 × 13 300 мм, површина — 36,8 м². Корисна носивост: 60–75 тона. Максимална висина на товарот — 2600 мм (висина заедно со платформата до 4 м), а при негабаритен товар — до 3900 мм (до 5,3 м).

## Наводи

## Надворешни врски

* DB-Güterwagenkatalog
* Dybas – Privates Güterwagenarchiv
* Artikel über Behälter-Tragwagen auf Drahtkupplung.de
* Artikel über ISO-Container and Wechselbehälter auf Kombimodell.de

Категорија:Железнички возила
__СОСОДРЖИНА__
__ИНДЕКС__
Самотна планета

мини|249x249пкс|Студениот објект со планетарна маса WISE J0830+2837 (означен со портокалова боја) е набљудуван со вселенскиот телескоп „Спицер“. Тој има температура од 300 до 350 К (27 — 77 °C; 80 — 170 °F).
**Самотна планета** (други можни називи се: **планета скитник**, **планета патник**, **меѓуѕвездена планета**, **слободно лебдечка планета**, **слободнолетечка планета**, **квазипланета** или **талкачка планета**) — меѓуѕвезден објект што има маса споредлива со планетарниот и сферичен облик, и кој е во суштина планета, но не е гравитациски врзан за ниту една ѕвезда, кафеаво џуџе или друга планета (иако може да има сателити).

Доколку таква планета се наоѓа во галаксија, таа обиколува непосредно околу галактичкото јадро (периодот на обиколување обично е многу голем). Во спротивно, станува збор за меѓугалактичка планета, и планетата не обиколува околу ништо.

Такви планети можат да се појават со откачување од орбитата околу ѕвезда, како последица на некаков катаклизам. Во можноста за образување на такви планети без врска со ѕвезди, мнозинството специјалисти не веруваат.

Доколку сепак сличен објект се образувал без матична ѕвезда, тој, според некои астрономи, не треба да се нарекува планета: според оваа положба, како планети треба да се сметаат само оние објекти што се образувале во гасно-прашински диск околу ѕвезда. На пример, гасовит џин со маса помала од кафеаво џуџе, кој нема ѕвезда околу која се врти, треба да се определи не како планета, туку како кафеаво подџуџе (тоа е класа на ѕвезди, а не планети, иако во кафеавите подџуџиња не се одвиваат термојадрени реакции), бидејќи механизмот на образување на такви објекти е аналоген на образувањето на ѕвезди.

Меѓународниот астрономски сојуз предложил овие планети да се класифицираат како кафеави подџуџиња. Други астрономи сметаат дека таквите планети требаат да се вбројат во класата планетари како подвид на планета.

## Наводи

## Надворешни врски

* Definition of a "Planet"  (Resolution B5 – IAU)
* Strange New Worlds Could Make Miniature Solar Systems 
* The IAU draft definition of "planet" and "plutons"  (International Astronomical Union) 2006

Категорија:Видови планети
Категорија:Опасности во вселената
Емендинген

**Емендинген** (; ) е град во сојузната покраина Баден-Виртемберг, Германија, и е административен центар на истоимениот округ. Се наоѓа на реката Елц, околу 14 км северно од Фрајбург, во регионот Горна Рајна. Според процените од 2010 година, градот имал околу 26.511 жители, додека во 2016 година населението достигнало 27.511.

Категорија:Градови во Баден-Виртемберг
Беревце

**Беревце** () — населено место во општината Штрпце, Урошевачкиот Округ, Косово. Според пописот од 2024 година имало 583 жители. Словенското население во селото зборува торлачки и се смета за српско. Селото е населено со Срби.

## Население
### Родови
Според истражувања од 1938 година, родови во селото се:

* **Староседелци:** *Ѓуринци* (13 к.) и *Мутавџијини* (1 к.).
* **Доселеници:** *Шаркоќи* (13 к.), доселени се, но не знаат од каде; *Ковачеви* (11 к.) доселени се од селото Ковачевица кај Качаник; *Поповиќи* (6 к.); *Кривчеви* (4 к.) и *Бошкоќи* (5 к.), сите се доселени кон крајот на XVIII век од призренското село Мушутиште. Подалечно потекло им е од Куч (Црна Гора).

## Поврзано
* Штрпце
* Урошевац (округ)
* Косовски Срби

## Наводи

Категорија:Штрпце
Категорија:Населени места во Косово
Категорија:Српски населби во Косово
Категорија:Сириниќка Жупа
Воловарска Празнина

мини|284x284пкс|Карта на Воловарската Празнина
**Воловарска Празнина** (), се нарекува и **Големата Празнина** — приближно сферична област од вселената во близина на соѕвездието Воловар. Таа содржи само 60 галаксии, што е значително помалку од приближно 2.000 галаксии што би се очекувале за област со споредлива големина. Со полупречник од 62 мегапарсеци (скоро 330 милиони светлосни години), таа е една од најголемите познати празнини во видливата вселена и често се нарекува „суперпразнина“.

Откриена е во 1981 г. од астрономот Роберт Киршнер како дел од истражувањето на галактичкото црвено поместување. Нејзиниот центар се наоѓа на 700 милиони светлосни години од Земјата, на десно искачување 14ч 50м  и деклинација 46°. Херкуловите суперјата се дел од блискиот раб на празнината.

## Опис
Пречникот на празнината е проценет на 330 милиони светлосни години (приближно 0,27 % од пречникот на видливата вселена), а неговиот обем изнесува 236.000 Мрс3. Притоа, Воловарската Празнина е една од најголемите празнини и понекогаш се нарекува суперпразнина. За откритието на празнината известиле Роберт Киршнер и неговите колеги во 1981 г., во рамките на прегледот на црвените поместувања. Центарот на Воловарската Празнина е сместен на растојание од околу 700 милиони светлосни години од Сонцето.

Други астрономи набргу откриле дека празнината содржи неколку галаксии. Во 1987 г., Р. Киршнер и колегите објавиле резултати од истражувањето на осум галаксии во празнината. М. Штраус и Ј. Хахра најавиле откритие на уште неколку галаксии во 1988 г., а Г. Алдеринг, Г. Ботун, Р. Киршнер и Р. Марцке во 1989 г. изјавиле за откривање на 15 галаксии. До 1997 г., станалo познатo за 60 галаксии во празнината.

Според Грегори Алдеринг, размерите на празнината се такви што „ако Млечниот Пат се наоѓал во неговиот центар, немало да знаеме за постоењето на други галаксии до 1960-тите години.“

Херкуловите суперјата образуваат дел од блискиот раб на празнината.

На тој начин, во празнината биле откриени само 60 галаксии. Ако се искористи груба проценка на концентрацијата — 1 галаксија на 10 милиони светлосни години — тогаш во празнината треба да се наоѓаат околу 2000 галаксии.

## Потекло
Не се забележуваат видливи несогласувања помеѓу постоењето на Воловарската Празнина и моделот Ламбда-CDM.

Постои теорија за образувањето на Воловарската Празнина како последица на спојување на помали празнини; ова го објаснува малиот број галаксии што ја населуваат издолжената област во близина на средината на празнината.

## Наводи

## Надворешни врски

* Boötes Void, the mysterious hole in our Universe (англиски)

__СОСОДРЖИНА__
__ИНДЕКС__

Категорија:Празнини (астрономија)
Категорија:Воловар (соѕвездие)
Ароматаза инхибитор

**Ароматаза инхибиторите** (АИ) се класа на лекови кои главно се користат во третманот на хормонски зависен рак на дојка и други состојби поврзани со хормонската рамнотежа. Тие делуваат со инхибирање на ензимот ароматаза, кој е одговорен за конверзија на андрогените (машки хормони, како тестостерон) во естрогени (женски хормони). Со намалување на нивото на естроген во телото, овие лекови се особено ефикасни кај постменопаузални жени, каде што производството на естроген главно се одвива под дејство на ароматаза во периферните ткива, како што се масното ткиво.

Категорија:Лекови
Горна Битиња

**Горна Битиња** () — населено место во општината Штрпце, Урошевачкиот Округ, Косово. Според пописот од 2024 година имало 385 жители. Словенското население во селото зборува торлачки и се смета за српско. Селото е претежно српско.

## Население

### Родови
Според истражувања од 1938 година, родови во селото се:

* **Српски родови:**
** **Доселеници:** *Симоновци* (6 к.) доселени се од Гусиње во Црна Гора во средината на XVIII век; *Поповиќи* (18 к.), доселеници од Куч (Црна Гора). Прво се населиле во Мушутиште, а подоцна во соседното село Беревце кон крајот на XIX век, каде имаат истоимени роднини.
* **Албански родови:**
** **Доселеници:** *Качикт* (18 к.) потекнуваат од фисот Сопа во северна Албанија во втората половина на XIX век. *Матош* (8 к.) доселени се од Коштањево во 1830 година, подалечно потекло од северна Албанија. Имаат истоимени роднини во Долна Битиња.

## Поврзано
* Штрпце
* Урошевац (округ)
* Косовски Срби

## Наводи

Категорија:Штрпце
Категорија:Населени места во Косово
Категорија:Српски населби во Косово
Категорија:Сириниќка Жупа
Долна Битиња

**Долна Битиња** () — населено место во општината Штрпце, Урошевачкиот Округ, Косово. Според пописот од 2024 година имало 491 жител. Словенското население во селото зборува торлачки и се смета за српско. Селото е претежно српско.

## Население

### Родови
Според истражувања од 1938 година, родови во селото се:

* **Српски родови:**
** **Староседелци:** *Лазароќи* (5 к.); *Крстиќи* (2 к.); *Јаниќови* (2 к.).
** **Доселеници:** *Бошковиќи* (2 к.) доселени се од Вича, подалечно потекло непознато; *Стојкови* (2 к.), гранка на родот *Костинци* од Врбештица. И нивното подалечно потекло не е познато. *Симоновци* (1 к.) доселени се од Гусиње во Црна Гора во средината на XVIII век во Горна Битиња, а оттаму околу 1820 г. еден нивен предок дошол тука како домазет. *Ивановиќи* или *Влајиниќи* (15 к.), за нив се мисли дека потекнуваат од предок Влав од Романија, кој се доселил и се оженил во селото.
* **Албански родови:**
** **Доселеници:** *Матош* (11 к.) потекнуваат од фисот Сопа во северна Албанија. Прво се населиле во Скопско, а подоцна се иселиле во Елез Хан кај Качаник. Подоцна се преселиле во селото Коштањево на почетокот на XIX век, а овде се населиле околу 1830 г.

## Поврзано
* Штрпце
* Урошевац (округ)
* Косовски Срби

## Наводи

Категорија:Штрпце
Категорија:Населени места во Косово
Категорија:Српски населби во Косово
Категорија:Сириниќка Жупа
Млади бунтовници (телевизиски серии)

**Млади бунтовници** (*Rebelde Way*) е аргентинска тинејџерска теленовела создадена од Крис Морена и продуцирана од продукциската куќа Крис Морена Груп во соработка со Дори Медиа Груп. Серијата првично се емитувала на аргентинскиот телевизиски канал Канал 9 од 27 мај 2002 година до 12 декември 2003 година, во тек на две сезони и вкупно 318 епизоди. Снимана била во Буенос Аирес, Аргентина и набрзо станала еден од најуспешните тинејџерски проекти во Латинска Америка, Европа, Израел и други земји.

Заплетот ја следи приказната на група ученици во елитното интернатско училиште „Елит Веј“ каде што, покрај академските предизвици, се соочуваат со љубовни врски, семејни проблеми и лични конфликти. Од серијата произлегла музичката група Еревеј, која постигна огромен комерцијален успех и издала три студиски албуми. „Ребелде Веј“ инспирирала повеќе адаптации, вклучувајќи го и мексиканскиот римејк *Ребелде*.
## Еревеј
Еревеј е аргентинска поп-рок музичка група формирана во 2002 година, составена од актерите Камила Бордонаба, Луисана Лопилато, Фелипе Коломбо и Бенџамин Рохас. Групата била создадена и продуцирана од Крис Морена.

Музиката на „Еревеј“ комбинирала поп, рок и тинејџерска романтика, со текстови што ја одразуваа младинската култура на почетокот на 2000-тите. Првиот студиски албум, *Знаци* (шпа: *Señales)* (2002), постигнал огромен успех во Аргентина, Латинска Америка, Шпанија и Израел, со повеќе од 500.000 продадени примероци. Следувале албумите *Време* (шпа: *Tiempo)* (2003) и *Сеќавања* (шпа: *Memoria)* (2004). Групата одржала повеќе турнеи настапувајќи пред десетици илјади фанови.

Иако активноста на групата значително се намалила по завршувањето на *Млади бунтовници* во 2003 година, музиката на „Еревеј“ останала култна меѓу фановите, а групата се смета за еден од најголемите тинејџерски феномени во аргентинската поп култура.

## Надворешни врски
https://www.instagram.com/errewaytour2025/
Категорија:Телевизиски серии со почеток во 2002 година
Земјотрес на Камчатка (2025)

Земјотрес со магнитуда од 8,8 степени се случил на 30 јули 2025 г. во 11:24:50 часот по камчатско време, на територијата на Камчатскиот Крај и Сахалинската Област во Русија. Ова е најсилниот земјотрес од 1952 г. (кога имало земјотрес со магнитуда од 9,0) на оваа територија. Тоа е најсилниот земјотрес забележан по земјотресот во Јапонија во 2011 г. и стои на исто ниво со земјотресите во Еквадор и Колумбија од 1906 г., како и со чилеанскиот земјотрес од 2010 г., со што е шести по јачина земјотрес некогаш регистриран. Земјотресот и последователното цунами низ Тихиот Океан нанеле умерена штета и предизвикале бројни повреди на Хокаидо, во Камчатскиот Крај и Сахалинската Област.

## Штета
Пријавени се четири повредени лица. Во Петропавловск Камчатски имало прекини на електрична енергија и проблеми со мобилната мрежа, се урнала и фасадата на детска градинка, а била нанесена штета на инфраструктурата на аеродромот Елизово, но штетата на другите згради се покажала релативно мала.

Најмногу настрадал градот Северо-Курилск: тој бил погоден од четири бранови цунами, како резултат на што биле поплавени пристаништето и рибната фабрика, дел од бродовите биле исфрлени на брегот, а во градот имало и прекин на електрична енергија и била прогласена вонредна состојба, при што поголем дел од жителите биле евакуирани.

Во Јапонија, 15 лица добиле повреди или настрадале од болести поврзани со топлотен удар за време на евакуацијата, вклучително 14 на Хокаидо и 1 во префектурата Мијазаки. Во Кумано, префектура Мие, 58-годишна жена загинала откако случајно се спуштила од карпа за време на евакуацијата од цунамито.

На островот Шумшу (Курилски Острови) биле однесени шаторите на научниците од Руското географско друштво.

## Наводи

## Надворешни врски

* Updates: Tsunami waves hit Russia, US, Japan after magnitude 8.8 quake (англиски)

Категорија:Земјотреси во 2025 година
Категорија:Камчатка
__СОСОДРЖИНА__
__ИНДЕКС__
Дионисијат

**Манастирот Дионисијат**, познат и како **манастир Свети Дионисиј** — еден од дваесетте светогорски манастири на Света Гора во Грција. Се наоѓа на југозападната страна на Атонскиот Полуостров, сместен на стрмна карпа околу 80 метри над морето, меѓу манастирите Свети Павле и Григоријат. Во хиерархијата на светогорските манастири, тој е на петтото место по хиерархија.

## Историја
Манастирот го основал преподобниот Дионисиј Светогорски во втората половина на XIV век (околу 1375 година), по кого и го добил името. Дионисиј, со посредство на неговиот брат Теодосиј, тогашен трапезундски митрополит, добил средства за изградба од царот Алексиј III Комнин. Хрисовулата (царската повелба) од Алексиј III од 1374 година, долга 2,98 метри и украсена со минијатура на царот со неговата сопруга Теодора и Свети Јован Крстител, се чува во манастирската ризница и претставува една од најголемите драгоцености. Манастирот низ историјата претрпел пљачкања и пожар, но бил обновен, а од 1805 година функционира како општожителен манастир.

Категорија:Света Гора
Кирка (роман)

***„Кирка“*** — митски фантастичен роман од 2018 година од американската писателка Мадлин Милер. Сместен во грчкото херојско доба, тој е адаптација на разни грчки митови, особено „*[[Одисеја]]*“, раскажана од перспектива на вештерката Кирка. Романот ја истражува приказната за потеклото на Кирка и ги раскажува средбите на Кирка со митолошки фигури како што се Хермес, Минотаур, Јасон и Медеја и на крајот, нејзината романса со Одисеј и неговиот син Телемах.

## Критички прием
Во рецензија за *[[The New York Times|„Њујорк тајмс“]]*, Клер Месуд ја опишала *„Кирка“* на Милер како „пријатна“, одобрувајќи ги нејзините феминистички теми и нејзиниот „високо психологизиран, искупителен и на крај ослободувачки приказ“ на познатата приказна на Кирка. Рецензија објавена преку *„Вашингтон пост“* од Рон Чарлс го контекстуализирал романот на Милер во рамките на движењето MeToo и го пофалил нејзиното преосмислување на приказната на Кирка како „страшно и неочекувано“, фрлајќи „феминистичка светлина“ врз безвременските приказни кои „осветлуваат детали што не сме ги забележале претходно“. Аида Едемаријам од „*[[Гардијан]]"* исто така ја пофалила Милер и изјавила дека пронашла новина и „наративен погон“ со тоа што го вкотвила нејзиното прераскажување околу „емоционалниот живот на жената“.

## Адаптации
Во 2019 година, HBO Max најавил адаптација на романот од осум епизоди, напишана и продуцирана од Рик Џафа и Аманда Силвер.

## Поврзано

* Кирка
* *[[Ахиловата песна]]*

## Наводи

## Надворешни врски

* 
* Официјален роман на Little, Brown
* Официјален роман на Bloomsbury
Категорија:Фантастични книги
Категорија:Фантастични романи
Земјоморје

***Земјоморје*** — серија книги од висока фантастика напишани од американската авторка Урсула К. Ле Гвин. Почнувајќи со *„Волшебникот од Земјоморје“* (1968), *„Гробниците на Атуан“* (1970) и *„Најоддалечениот брег“* (1972), серијата продолжува со *„Техану“* (1990), па со *„Приказни од Земјоморје“* и *„Другиот ветер“* (двете од 2001 година). Во 2018 година, сите романи и кратки раскази биле објавени во еден том, *„Книгите на Земјоморје: Целосно илустрирано издание“*, со уметнички дела од Чарлс Вес.

## Серија

### Книги

### Кратки раскази
Ле Гвин објавила девет кратки раскази за Земјоморје. Седум се појавуваат во двете збирки на нејзините дела (а некои биле повторно издадени на друго место). Две рани раскази првично биле објавени во 1964 година и биле собрани во *„Дванаесетте четвртини од ветрот“* (1975). Овие помогнале да се дефинира местото на дејствието на Земјоморје. Пет многу подоцнежни раскази биле собрани во *„Приказни од Земјоморје“* (2001), при што три биле оригинални. Во октомври 2014 година, нова новела сместена во Земјоморје била објавена како самостојна, „Ќерката на Одрен“. Последната кратка расказа од 12 страници, „Светлина од огнот“, била објавена во јуни 2018 година, опфаќајќи ги последните денови на Гед.

*„Приказни од Земјоморје“* исто така вклучува околу 30 страници фиктивен референтен материјал со наслов „Опис на Земјоморје“ (2001).

## Награди
Секоја книга од серијата добила книжевна награда.

На 5 ноември 2019 година, *[[BBC News]]* ја вклучил трилогијата *„Земјоморје“* на својата листа на 100 највлијателни романи.

## Белешки

## Наводи

### Извори

* 
* 
* 
* 

### За понатамошно читање

* 
* 
* 
* 
* 
* 
* 
* 
* 
* 
* 
* 
* 

## Надворешни врски

* Почетна страница на Ле Гвин – нејзина сопствена мапа на Земјоморје, скратена
* Серијата Земјоморје  
* Светот на Земјоморје – со мапа од Ле Гвин и објавени илустрации, вклучувајќи мапи
* „Магичниот свет на Земјоморје на Урсула Ле Гвин“ од Јан М. Грифин, *The ALAN Review* 23.2 (пролет 1996)
* Изолираната кула: Компендиум на Земјоморје – енциклопедија на обожавателите или придружна книга
* „Да се запали свеќа: Неофицијален придружник на Земјоморје“ – енциклопедија на обожавателите или придружна книга
Категорија:Измислени светови
Категорија:Фантастични книги
Интервју со вампирот

***„Интервју со вампирот“*** — готски хорор и вампирски роман од американската авторка Ен Рајс, објавен во 1976 година. Тој бил нејзиниот дебитантски роман. Романот бил напишан врз основа на кратка приказна што Рајс ја напишала околу 1968 година и се фокусира на вампирот Луј де Поант ди Лак, кој ја раскажува приказната за својот живот на еден новинар. Рајс го напишала романот кратко по смртта на нејзината мала ќерка Мишел, која послужила како инспирација за ликот на детето-вампир Клаудија. Иако првично била предмет на мешан критички прием, книгата била проследена со многу широко популарни продолженија, колективно познати како *„[[Вампирските хроники]]“*. Филмска адаптација излегла во 1994 година, со Том Круз и Бред Пит во главните улоги, а телевизиска серија премиерно била прикажана во 2022 година.

## Адаптации

### Филм
Филмските права за *„Интервју со вампирот“* првично биле контролирани од „Парамаунт пикчерс“, „Лоримар“ и „Ворнер Брос“ - дистрибутерот на филмот, пред „Гефен филм компани“ да ги добие правата. Режисерот Нил Џордан го преработил првиот нацрт на сценариото на Рајс, иако таа добила единствен кредит. Бред Пит ја играл улогата на Луис, Том Круз ја играл улогата на Лестат, Антонио Бандерас на Арманд, а младата Кирстен Данст на детето вампир Клаудија. Поголемиот дел од снимањето на филмот бил завршен до октомври 1993 година, и опстанале само неколкуте сцени во кои се појавува интервјуерот, кои потоа биле вметнати во различни точки низ филмот. Продукцијата на тие сцени била одложена за неколку недели додека Ривер Финикс, која бил избран за интервјуерот, заврши со снимањето на филмот „*Темна крв*“. Финикс починал подоцна истиот месец, а Кристијан Слејтер потоа бил избран за улогата на интервјуерот Молој. Слејтер ја донирал целата своја плата на „Earth Save“ и „Earth Trust“, две од омилените добротворни организации на Финикс. 

### Телевизиска серија
Во мај 2020 година, AMC ги стекна правата за *„Вампирските хроники“* и *„[[Животот на вештерките од Мејфер]]“* за развој на филмски и телевизиски проекти. AMC ѝ нарачал на продукцијата серија за првата сезона од *„Интервју со вампирот“* со седум епизоди. Извршни продуценти на серијата биле Ролин Џонс и Марк Џонсон. *Во „Интервју со вампирот“* глумат Џејкоб Андерсон како Луис, Сем Рид како Лестат, Бејли Бас/Делејни Хејлс како Клаудија, и Асад Заман како Рашид/Арманд. Премиерата на серијата се одржала на 2 октомври 2022 година. Романот бил адаптиран во првите две сезони, со елементи од *„Вампирот Лестат“* во втората сезона, а и како основа за третата сезона.

## Наводи

## Надворешни врски

* ''Интервју со вампирот'' на официјалната веб-страница на Ен Рајс
*   
Категорија:Фантастични книги
Категорија:Готски романи
Категорија:Вампири
Тајната на ангелот

**Тајната на ангелот** () — турска телевизиска серија, која се снимаше во период од 2022 до 2023 година. Серијата е во продукција на ТРТ 1. Главните улоги ги играат Алп Навруз и Ајча Бингол, Месут Акуста и Ирем Хелвачиоглу. Серијата во  Македонија се емитуваше на Сител Телевизија.

Натсихронизација вршеле нашите познати глумци: Рубенс Муратовски, Јелена Жугиќ, Ева Скендеровска, Филип Трајковиќ, Дејан Лилиќ, Роберт Вељановски, Јана Вељановска и Венеса Тримчевска.

## Улоги

## Надворешни врски

Категорија:Турски телевизиски серии
Предавство

**Предавство** () — турска телевизиска серија, која се снимаше во период од 2020 до 2021 година. Главните улоги ги играат Алп Навруз и Џерен Јилмаз. Серијата во  Македонија се емитуваше на Сител Телевизија.

На македонски јазик, натсихронизација вршеле: Дарко Велиќ, Зорица Панчиќ, Викторија Анѓушева, Марко Богдановски, Тони Денковски, Душица Стојановска, Катерина Шехтанска, Гоце Тодоровски, Елизабета Клинчаревска Младеновска и Крсте Јовановски.

## Улоги

## Надворешни врски

Категорија:Турски телевизиски серии
Драјковце

**Драјковце** () — населено место во општината Штрпце, Урошевачкиот Округ, Косово. Според пописот од 2024 година имало 194 жители. Словенското население во селото зборува торлачки и се смета за српско. Селото е претежно српско.

## Население

### Родови
Според истражувања од 1938 година, родови во селото се:

* **Српски родови:**
** **Староседелци:** *Радиќи* (3 к.), се делат на *Дреќови* (1 к.), Макини (1 к.) и *Гуѓини* (1 к.); *Саитовиќи* (4 к.), исламизирани и поалбанчени староседелци. Нивниот предок Петар го примил исламот и го сменил името во Саит. Го знаат следното родословие: Елмаз (жив на 45 г. во 1938 година)–Селим–Мета–Петар (Саит).
** **Доселеници:** *Дурлевиќи* (9 к.) доселени се кон крајот на XVIII век од Фираја; *Дрангини* или *Михајловиќи* (3 к.), се делат на *Грбини* (2 к.), и *Будалин* или *Рачкови* (2 к.) доселени се околу 1830 г. од селото Севце.

## Поврзано
* Штрпце
* Урошевац (округ)
* Косовски Срби

## Наводи

Категорија:Штрпце
Категорија:Населени места во Косово
Категорија:Српски населби во Косово
Категорија:Сириниќка Жупа
Чудесната земја Оз

„***Чудесната земја Оз“*** — роман од Лиман Френк Баум од 1904 година. Претставува продолжение на „*[[Прекрасниот волшебник од Оз]]*“.

## Содржина
Едно младо момче по име Тип, кое живее под надзор на суровата злобна вештерка по име Момби, прави човек со глава од тиква. Тој оживува дрвена магарица (за бичење дрва) за да направи коњ за човекот со глава од тиква. Двајцата одат во Смарагдниот град за да ја бараат својата среќа. Таму го среќаваат Страшилото, кое е соборено од престолот од еден генерал и неговата војска од девојки. Тие одат во замокот на Лимениот Дрводелец за да побараат негова помош за враќање на Страшилото на престолот.

## Наводи

Категорија:Романи на англиски јазик
Категорија:Американски романи
Категорија:Детска книжевност
Категорија:Дела од 1904 година
Јажинце (Косово)

**Јажинце** () — населено место во општината Штрпце, Урошевачкиот Округ, Косово. Според пописот од 2024 година имало 692 жители. Словенското население во селото зборува торлачки и се смета за српско. Селото е населено со Срби.

## Население
### Родови
Според истражувања од 1938 година, родови во селото се:

* **Староседелци:** *Бошкови* или *Шиндари* (6 к.); *Андрејини* (6 к.); *Пунтарови* (5 к.); *Ристини* (5 к.); *Јефтијини* (6 к.); *Гољијини* или *Милениќи* (5 к.).
* **Доселеници:** *Лингурци*, *Стојкови* или *Милисављеви* (4 к.) и *Маглини* (3 к.), доселени се, но не знаат од каде; *Милошеви* (9 к.), постари доселеници од селото Врбештица; *Русимови* (3 к.) доселени се околу 1870 г. од Врбештица преку женидба, подалечно потекло непознато; *Самарџијини* (2 к.) доселени се од Ораховац (областа Подрима); *Кујунџиќи* (1 к.) доселени се околу 1870 г. од Ораховац преку Призрен. Нивниот предок бил помошник кај селски бакал.

## Поврзано
* Штрпце
* Урошевац (округ)
* Косовски Срби

## Наводи

Категорија:Штрпце
Категорија:Населени места во Косово
Категорија:Српски населби во Косово
Категорија:Сириниќка Жупа
Список на острови по површина

Список на најголеми острови по површина

## Острови со големина од 100,000 km<sup>2</sup> и поголеми

## Наводи

Категорија:Списоци на острови
Озма од Оз

***Озма од Оз*** — третата книга од серијалот „Земјата Оз“ од Лиман Френк Баум објавена на 29 јули 1907 година.

Ова е првиот роман во кој Баум јасно ја покажува својата намера да направи серијал книги за Оз. Исто така, тој е првиот во кој поголемиот дел од дејството се одвива надвор од земјата Оз. Само последните две поглавја се одвиваат во Оз. Во него се појавуваат Дороти Гејл, принцезата Озма, Тик-Ток, Страшилото, Лимениот човек, Кукавичкиот лав и Глинда. Книгата е илустрирана во боја од уметникот Џон Р. Нил.

## Наводи

Категорија:Романи на англиски јазик
Категорија:Детска книжевност
Категорија:Дела од 1907 година
Категорија:Американски романи